'જો ભાઈ, અત્યારે જે કહું છું એ વાત કોઈ છાપામાં નથી આવી કે નથી કોઈની પાસેથી સાંભળી...' એણે નિખાલસતાથી ખુલાસો કર્યો. ‘એ સમયની પરિસ્થિતિ અને સંજોગોનો અભ્યાસ કરીને મેં માનસિક કસરત કરી છે. મારી જાતને વારાફરતી મંજુ અને હરિવલ્લભદાસની જગ્યાએ મૂકીને વિચાર્યું છે કે આવી દશામાં હું શું કરું? બહુ તર્કબદ્ધ રીતે વિચાર્યા પછી વાર્તાનો આ હિસ્સો ઘડી કાઢ્યો છે. પીંછામાંથી મોર બનાવવાનો કસબ આવડે છે એટલે આઈ એમ શ્યોર કે નવ્વાણું ટકા મારી ધારણા સાચી જ હશે. મારી વાત સમજાય છે તને?’